Otto (storm)
Stormen Otto blev skabt af et lavtryk, der udviklede sig den 16. februar vest for Skotland. I løbet af den 17. februar blev lavtrykket dybere og stærkere, mens det bevægede sig gennem Skagerrak mod Sverige.
Otto var speciel, fordi det i høj grad var vindstødene, der definerede uvejret. Middelvinden nåede kun stormstyrke i Thy og langs Jyllands vestkyst samt på Bornholm. Hanstholm målte den højeste middelvind på 27,3 m/s.
Til gengæld nåede vindstødene langt over stormstyrke i det meste af landet. Det højeste vindstød blev også målt i Hanstholm på 38,1 m/s.
Det var især i området sydvest for lavtrykscenteret, at de stærkeste vinde forekom, hvilket er det helt normale i tilsvarende vejrsituationer.
Otto var en hurtigløber, idet de kraftige vinde kun varede få timer det enkelte sted, men i og med at storm i middelvind kun blev målt i mindre kystnære områder. Det er grunden til at DMI klassificerer Otto som en regional klasse-2 storm.